CELEX: 62012CA0429
Language: el
Date: 2014-01-16 00:00:00
Title: Υπόθεση C-429/12: Απόφαση του Δικαστηρίου (δεύτερο τμήμα) της 16ης Ιανουαρίου 2014 [αίτηση του Oberlandesgericht Innsbruck (Αυστρία) για την έκδοση προδικαστικής αποφάσεως] — Siegfried Pohl κατά ÖBB Infrastruktur AG (Προδικαστική παραπομπή — Ίση μεταχείριση στην απασχόληση και την εργασία — Άρθρο 21 του Χάρτη των Θεμελιωδών Δικαιωμάτων της Ευρωπαϊκής Ένωσης — Άρθρο 45 ΣΛΕΕ — Οδηγία 2000/78/ΕΚ — Διαφορετική μεταχείριση λόγω ηλικίας — Καθορισμός της ημερομηνίας αναφοράς για την εξέλιξη στη μισθολογική κλίμακα — Προθεσμία παραγραφής — Αρχή της αποτελεσματικότητας)

22.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 85/8
            
         Απόφαση του Δικαστηρίου (δεύτερο τμήμα) της 16ης Ιανουαρίου 2014 [αίτηση του Oberlandesgericht Innsbruck (Αυστρία) για την έκδοση προδικαστικής αποφάσεως] — Siegfried Pohl κατά ÖBB Infrastruktur AG
   (Υπόθεση C-429/12) (1)
   
   (Προδικαστική παραπομπή - Ίση μεταχείριση στην απασχόληση και την εργασία - Άρθρο 21 του Χάρτη των Θεμελιωδών Δικαιωμάτων της Ευρωπαϊκής Ένωσης - Άρθρο 45 ΣΛΕΕ - Οδηγία 2000/78/ΕΚ - Διαφορετική μεταχείριση λόγω ηλικίας - Καθορισμός της ημερομηνίας αναφοράς για την εξέλιξη στη μισθολογική κλίμακα - Προθεσμία παραγραφής - Αρχή της αποτελεσματικότητας)
   2014/C 85/13
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Innsbruck
   
      Διάδικοι στην υπόθεση της κύριας δίκης
   
   Siegfried Pohl
   
      κατά
   
   ÖBB Infrastruktur AG
   
      Αντικείμενο
   
   Αίτηση προδικαστικής αποφάσεως — Oberlandesgericht Innsbruck — Ερμηνεία των άρθρων 6, παράγραφος 3, ΣΕΕ και 21 του Χάρτη των Θεμελιωδών Δικαιωμάτων της Ευρωπαϊκής Ένωσης, του άρθρου 45 ΣΛΕΕ και της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303, σ. 16) — Χρονικό πεδίο εφαρμογής — Περίοδος πριν την προσχώρηση — Αποδοχές των εργαζομένων στον τομέα των σιδηροδρομικών μεταφορών — Εθνική ρύθμιση και συλλογική σύμβαση βάσει των οποίων δεν λαμβάνεται υπόψη για τον καθορισμό των αποδοχών ο χρόνος προϋπηρεσίας πριν τη συμπλήρωση του 18ου έτους της ηλικίας — Προσμέτρηση κατά το ήμισυ του χρόνου προϋπηρεσίας μετά τη συμπλήρωση του 18ου έτους της ηλικίας του εργαζόμενου, πλην της περιπτώσεως επαγγελματικής πείρας κτηθείσας σε «οιονεί δημόσια» ημεδαπή επιχείρηση ή στην εθνικό οργανισμό σιδηροδρόμων — Προθεσμία παραγραφής
   
      Διατακτικό
   
   Δεν αντιβαίνει στο δίκαιο της Ένωσης και, ειδικότερα, στην αρχή της αποτελεσματικότητας εθνική ρύθμιση, όπως η επίμαχη στην υπόθεση της κύριας δίκης, προβλέπουσα τριακονταετή παραγραφή, η οποία αρχίζει από τη σύναψη της συμβάσεως βάσει της οποίας καθορίσθηκε η ημερομηνία αναφοράς για την υπηρεσιακή εξέλιξη ή από την εσφαλμένη κατάταξη σε μισθολογικό κλιμάκιο, της αξιώσεως μισθωτού εργαζομένου για εκ νέου υπολογισμό του χρόνου προϋπηρεσίας που πρέπει να ληφθεί υπόψη για τον καθορισμό της ημερομηνίας αυτής αναφοράς.
   
      (1)  ΕΕ C 9 της 12.1.2013.